Publication: Magyar Közlöny
Issue: MK-1999-45 (Year: 1999, Number: 45)
Era: 1990-2004
Section: feltételeiről szóló 1997. évi CXXIV. törvényt, megállapodást kötnek egymással.
Paragraph Index: 114

feltételeiről szóló 1997. évi CXXIV. törvényt, megállapodást kötnek egymással. A Kormány a Megállapodás megkötésével elismeri és értékeli az Egyháznak a magyar történelemben megmutatkozott erkölcsi és szellemi értékhordozó és közösségteremtő hagyományait. Támogatni kívánja az Egyháznak az elmúlt években a hitélet körében végzett tevékenysége mellett kifejlesztett oktatási-nevelési, szociális és kulturális tevékenységét. Az Egyház az állam és az egyházak szétválasztásának elve érvényesülése mellett feladatának tekinti a közjó szolgálatát hazánk valamennyi polgára számára, és elősegíteni igyekszik a Magyar Köztársaság és más államok együttműködését, valamint a határon túl élő magyarság kultúrájának megőrzését.

Source: https://magyarkozlony.hu/hivatalos-lapok/eb889ef1b567bd039aff5423c985a6f1959dfa29/dokumentumok/6c3f4a4fa13b7bf29a8f217876d94801086bae5f/letoltes